

**REPUBLIKA HRVATSKA**

**BRODSKO – POSAVSKA ŽUPANIJA**

**OPĆINA BEBRINA**

OIB: 52630455645

Bebrina 83, 35254 Bebrina

e-mail: [opcina@bebrina.hr](mailto:opcina@bebrina.hr)

***Vodič za građane***

***UZ PRORAČUN OPĆINE BEBRINA***

***ZA 2025.GODINU***

***I PROJEKCIJU PRORAČUNA ZA 2026. i 2027. GODINU***

***Što je Proračun?***

* Proračun je jedan od najvažnijih dokumenata koji se donosi na razini jedinica lokalne samouprave
* Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu, te sadrži i **projekciju** prihoda i primitaka te rashoda i izdataka **za dvije godine unaprijed**
* Propis kojim su regulirana sva pitanja vezana uz proračun je Zakon o proračunu („Narodne novine“ broj 144/21)

***Kako se donosi proračun?***

* Proračun donosi predstavničko tijelo jedinica lokalne samouprave (Općinsko Vijeće Općine Bebrina)
* Proračun se prema Zakonu mora donijeti najkasnije do konca tekuće godine za iduću godinu prema prijedlogu kojega utvrđuje načelnik i dostavlja predstavničkom tijelu do 15. studenog tekuće godine
* Ako se proračun ne donese u roku:

1. Privremeno financiranje

2. Raspuštanje Općinskog vijeća

3. Prijevremeni izbori za Općinsko vijeće

***Sadržaj Proračuna***

* **OPĆI DIO sadrži:**
* sažetak prihoda i rashoda i Račun financiranja
* račun prihoda i rashoda i Račun financiranja
* **POSEBNI DIO sadrži:**

Posebni dio proračuna sastoji se od plana rashoda i izdataka jedinice lokalne i područne (regionalne) samouprave iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

* **OBRAZLOŽENJE sadrži**

Obrazloženje općeg dijela proračuna i obrazloženje posebnog dijela proračuna

***Obrazloženje općeg dijela*** proračuna jedinica lokalne i područne (regionalne) samouprave sadrži obrazloženje:

– prihoda i rashoda, primitaka i izdataka proračuna jedinica lokalne i područne (regionalne) samouprave i

– prenesenog manjka odnosno viška proračuna jedinica lokalne i područne (regionalne) samouprave

***Obrazloženje posebnog dijela*** proračuna jedinica lokalne i područne (regionalne) samouprave temelji se na obrazloženjima programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

**Važno je znati!**

**PRIHODI PRORAČUNA**

* prihodi od prodaje imovine - isključivo za kapitalna ulaganja - investicije,
* komunalni prihodi - isključivo za komunalne programe, komunalni doprinos - gradnja objekata i uređaja komunalne infrastrukture
* Komunalna naknada - održavanje objekata i uređaja komunalne infrastrukture
* Spomenička renta -zaštita i očuvanje kulturnih dobara(parkovi, obnove fasada i krovova i sl)
* nenamjenski prihodi (porezi, ostali prihodi) moguće je financirati sve vrste rashoda, a u Općini Bebrina uglavnom se troše za:

- javne potrebe

- materijalne rashode općine, rashode za zaposlene

- pokriće nedostatka komunalnih prihoda u održavanju komunalne infrastrukture

|  |  |  |  |  |
| --- | --- | --- | --- | --- |
| **Konto** | **Naziv** | **Plan za**  **2025.** | **Projekcija za**  **2026.** | **Projekcija za**  **2027.** |
| 61 | Prihod od poreza | 784.320,00 | 876.200,00 | 876.200,00 |
| 63 | Pomoći | 10.674.100,00 | 8.958.600,00 | 8.958.600,00 |
| 64 | Prihodi od imovine | 65.900,00 | 80.900,00 | 80.900,00 |
| 65 | Prihodi po posebnim propisima | 62.200,00 | 62.200,00 | 62.200,00 |
| 66 | Prihodi od prodaje proizvoda i robe te pruženih usluga i prihodi od donacija | 6.600,00 | 6.600,00 | 6.600,00 |
| 71 | Prihodi od prodaje neproizvedene imovine | 28.500,00 | 15.500,00 | 15.500,00 |
| **Ukupno:** |  | **11.621.620,00** | **10.000.000,00** | **10.000.000,00** |
| 92 | Višak / manjak prihoda | 1.308.380,00 | 0,00 | 0,00 |
|  | Primitak | 330.000,00 | 0,00 | 0,00 |
| **Ukupno:** |  | **13.260.000,00** | **10.000.000,00** | **10.000.000,00** |

**RASHODI PRORAČUNA PO EKONOMSKOJ KLASIFIKACIJI**

**1) Rashodi poslovanja**

**a) Rashodi za zaposlene** (plaće djelatnika Općine, naknade,

doprinosi na plaće),

**b) Materijalni rashodi** (naknade troškova zaposlenicima, uredski materijal, energija, telefon, pošta, intelektualne usluge, reprezentacija, naknade vijećnicima, održavanje komunalne infrastrukture...),

**c) Financijski rashodi** (kamate na kredite, bankarske usluge)

**d) Subvencije**

**e) Pomoći** (tekuće i kapitalne pomoći)

**f) Naknade građanima i kućanstvima** (troškovi koji se odnose na isplate u okviru Programa socijale skrbi, Odluke Općinskog vijeća i načelnika )

**g) Ostali rashodi**

donacije (naknade za rad udruga u kulturi, sportu, socijali, financiranju političkih stranaka i sl),

**2) Rashodi za nabavu nefinancijske imovine**

**a)** Kupnja zemljišta

**b)** Kupnja ili gradnja građevinskih objekata (poslovni objekti, komunalni objekti)

**c)** Kupnja prijevoznih sredstava, knjiga i umjetničkih djela, uredske oprema i namještaja)

**d)** Prostorni planovi

**3) Izdaci za financijsku imovinu i otplate zajmova**

**a)** Otplatne rate kredita (kratkoročni i dugoročni)

**RASHODI PRORAČUNA**

**Zadani rashodi (zakonske obveze JLS)**

* Predškolski odgoj,
* Osnovno školsko obrazovanje
* Dodatni programi i predškolskom odgoju i osnovnoškolskom obrazovanju
* Srednjoškolsko i visoko obrazovanje (stipendije, prijevoz i sl.)
* Održavanje objekata i uređaja komunalne infrastrukture
* Gradnja objekata i uređaja komunalne infrastrukture
* Protupožarna zaštita
* Izrada prostornih planova
* Plaće i materijalni rashodi stručnih tijela JLS
* Manifestacije, redovan rad udruga u kulturi
* Sport
* Kultura
* Socijalni programi i zdravstvena zaštita
* Tehnička kultura
* Srednjoškolsko i visoko obrazovanje (stipendije, prijevoz i sl.)

|  |  |  |  |  |
| --- | --- | --- | --- | --- |
| **Konto** | **Naziv** | **Plan za**  **2025.** | **Projekcija za**  **2026.** | **Projekcija za**  **2027.** |
| 31 | Rashodi za zaposlene | 451.500,00 | 486.800,00 | 489.200,00 |
| 32 | Materijalni rashodi | 1.335.200,00 | 1.149.600,00 | 1.147.200,00 |
| 34 | Financijski rashodi | 8.600,00 | 8.600,00 | 8.600,00 |
| 35 | Subvencije | 24.000,00 | 24.000,00 | 24.000,00 |
| 36 | Pomoći | 86.000,00 | 86.000,00 | 86.000,00 |
| 37 | Naknade građanima i kućanstvima | 73.000,00 | 69.000,00 | 69.000,00 |
| 38 | Ostali rashodi | 200.800,00 | 196.300,00 | 196.300,00 |
| 41 | Rashodi za nabavu nefinancijske imovine | 27.000,00 | 2.000,00 | 2.000,00 |
| 42 | Rashodi za nabavu proizvedene dugotrajne imovine | 8.421.900,00 | 6.955.700,00 | 6.955.700,00 |
| 45 | Rashodi za dodatna ulaganja na nefinancijskoj imovini | 2.302.000,00 | 1.022.000,00 | 1.022.000,00 |
| **Ukupno:** |  | **12.930.000,00** | **10.000.000,00** | **10.000.000,00** |
|  | Izdatak | 330.000,00 | 0,00 | 0,00 |
| **Ukupno:** |  | **13.260.000,00** | **10.000.000,00** | **10.000.000,00** |

**Važno je znati!**

* Jedno od najvažnijih načela proračuna je da mora biti **uravnotežen**
* ukupna **visina planiranih prihoda mora biti istovjetna ukupnoj visini planiranih rashoda**
* određeni rashodi mogu se financirati isključivo iz određenih prihoda – namjenski prihodi

**Da li se proračun može mijenjati?**

- Proračun nije „statičan“ akt već se sukladno Zakonu, može mijenjati tijekom proračunske godine -**„rebalans“.** Procedura izmjena Proračuna istovjetna je proceduri njegova donošenja:

„Rebalans” predlaže načelnik, a donosi ga Općinsko vijeće.

Tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanje prihodi i/ili primici, načelnik može na prijedlog Upravnog odjela/ Jedinstvenog upravnog odjela nadležnog za financije obustaviti izvršavanje pojedinih rashoda i/ili izdataka

- Privremene mjere mogu trajati najviše 45 dana.

**Kako se Općina može zaduživati?**

Općina se može dugoročno zaduživati

- isključivo za kapitalne investicije

- Investicija planirana u Proračunu

- Prethodna suglasnost Općinskog vijeća

- Suglasnost Ministarstva financija / Vlade RH

- Ukupan opseg zaduženjaOgraničenja u vezi sa zaduživanjem jedinica lokalne i područne (regionalne) samouprave propisuju se u zakonu o izvršavanju državnog proračuna za određenu godinu.

Općina se može kratkoročno zaduživati

- Bez posebnih suglasnosti

- Pokriće nelikvidnosti

- Unutar jedne godine

***Smjernice i obrazloženje uz proračun za 2025. godinu***

Proračun Općine Bebrina za 2025. godinu, prvenstveno je baziran na činjenici da se financijski dodatno ne opterećuje stanovništvo i gospodarstvo tj. ne povećavaju se javna davanja.

Isto tako u 2025. godini planirano je niz mjera naplate vlastitih prihoda, te nastavak urednog servisiranja svih financijskih obveza (obveze prema dobavljačima).

Planirana su nova kapitalna ulaganja u izgradnju komunalne infrastrukture, kao i završetak započetih, te financiranje istih iz EU sredstava i sufinanciranje iz općih prihoda.

Planiran je nastavak i unapređenje cjelokupne lokalne zajednice kroz financiranje civilnog sektora (sport, kultura, lovstvo, vatrogastvo, civilna zaštita i dr.) za provedbe aktivnosti.

Provedba obveznog predškolskog odgoja, te financiranje potreba u osnovnoj školi radi provođenja aktivnosti koji potiču i utiču na razvoj cjelokupne lokalne zajednice.

Sve navedeno se vidi kroz programsku klasifikaciju proračuna Općine Bebrina za 2025. godinu, s projekcijama za 2026. i 2027.

**CILJEVI**

Osnovni cilj proračunskoga planiranja za proračun za 2024. godinu je osiguranje stabilnosti Proračuna, te razvoj kroz kapitalne investicije i kroz aktivnosti koje provodi civilni sektor.

**Pozitivni pokazatelji:**

* Povećanje prihoda
* završetak započetih kapitalnih ulaganja, te otvaranje radova na novim kapitalnim ulaganjima, priprema projektnih dokumentacija za financiranje iz EU sredstva u novom programskom razdoblju

**Negativni pokazatelji:**

* Velika nezaposlenost, te odlazak radno aktivnog stanovništva u zemlje EU
* Niski osobni dohoci zaposlenih osoba
* Nepoznat je učinak punjenja prihodovne strane iz kapitalnih pomoći temeljem prijenosa EU sredstava zbog nepoznate dinamike objavljivanja natječaja, te donošenja odluka o financiranju kandidiranih projekta.